CELEX: 32006L0012
Language: mt
Date: 2006-04-05 00:00:00
Title: Direttiva 2006/12/KE tal-Parlament Ewropew u tal-Kunsill tal- 5 ta' April 2006  dwar l-iskart Test b'relevanza għaż-ŻEE.

27.4.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               9
            
         DIRETTIVA 2006/12/KE TAL-PARLAMENT EWROPEW U TAL-KUNSILL
   tal-5 ta' April 2006
   dwar l-iskart
   (Test b’relevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw lill-Kumitat tar-Reġjuni,
   Waqt li jaġixxu skond il-proċedura stabbilita fl-Artikolu 251 tat-Trattat (2),
   Billi:
   
               (1)
            
            
               Id-Direttiva tal-Kunsill 75/442/KEE tal-15 ta' Lulju 1975 dwar l-iskart (3) ġiet emendata b'mod sostanzjali f'diversi okkażjonijiet (4). Biex jiġu ċċarati l-affarijiet, għandha titfassal kodifikazzjoni tad-dispożizzjonijiet in kwistjoni.
            
         
               (2)
            
            
               L-objettiv essenzjali tad-dispożizzjonijiet kollha dwar l-immaniġġar ta' l-iskart għandu jkun il-protezzjoni tas-saħħa umana u ta' l-ambjent kontra l-effetti ħżiena kkawżati mill-ġbir, mit-trasport, mit-trattament, mill-ħażna u mit-tbattil ta' l-iskart.
            
         
               (3)
            
            
               Terminoloġija komuni u definizzjoni ta' l-iskart huma meħtieġa biex titjieb l-effiċjenza ta' l-immaniġġar ta' l-iskart fil-Komunità.
            
         
               (4)
            
            
               Għandhom jiġu applikati regoli effettivi u konsistenti dwar ir-rimi u l-irkupru ta' l-iskart, soġġetti għal ċerti eċċezzjonijiet, għall-proprjetà mobbli li d-detentur jarmi jew bi ħsiebu jew hu meħtieġ li jarmi.
            
         
               (5)
            
            
               L-irkupru ta' l-iskart u l-użu ta' materjali rkuprati bħala materja prima għandhom jiġu inkoraġġiti sabiex jiġu kkonservati r-riżorsi naturali. Jista' jkun meħtieġ li jiġu adottati regoli speċifiċi għall-iskart li jista' jerġa' jintuża.
            
         
               (6)
            
            
               Biex jintlaħaq livell għoli ta' protezzjoni ambjentali, l-Istati Membri għandhom, minbarra li jieħdu azzjoni responsabbli biex jiżguraw ir-rimi u l-irkupru ta' l-iskart, jieħdu miżuri biex irażżnu l-produzzjoni ta' l-iskart b'mod partikolari billi jippromwovu teknoloġiji ndaf u prodotti li jistgħu jiġu riċiklati u użati mill-ġdid, b'kont meħud ta' opportunitajiet tas-suq eżistenti jew potenzjali għall-iskart irkuprat.
            
         
               (7)
            
            
               Barra minn dan, diskrepanzi bejn il-leġiżlazzjoni ta' l-Istati Membri fir-rigward tar-rimi u l-irkupru ta' l-iskart jistgħu jolqtu l-kwalità ta' l-ambjent u t-tħaddim tajjeb tas-suq intern.
            
         
               (8)
            
            
               Hu importanti għall-Komunità b'mod ġenerali li ssir awto-suffiċjenti fir-rimi ta' l-iskart u jkun tajjeb li l-Istati Membri individwali jimmiraw għal tali awto-suffiċjenza.
            
         
               (9)
            
            
               Biex jintlaħqu dawk l-objettivi, pjanijiet għall-immaniġġar ta' l-iskart għandhom jitfasslu fl-Istati Membri.
            
         
               (10)
            
            
               Iċ-ċaqliq ta' l-iskart għandu jitnaqqas u l-Istati Membri jistgħu jieħdu l-miżuri meħtieġa għal dak il-għan fil-pjanijiet tagħhom għall-immaniġġar.
            
         
               (11)
            
            
               Biex jiġi żgurat livell għoli ta' protezzjoni u kontroll effettiv, huwa meħtieġ li jkunu previsti l-awtorizzazzjoni u l-ispezzjoni ta' l-impriżi li jwettqu r-rimi u l-irkupru ta' l-iskart.
            
         
               (12)
            
            
               Soġġett għal ċerti kondizzjonijiet, u bil-kondizzjoni li huma jikkonformaw mal-ħtiġiet tal-protezzjoni ambjentali, xi stabbilimenti li jipproċessaw l-iskart huma stess jew iwettqu rkupru ta' l-iskart jistgħu jkunu eżentati mill-ħtiġiet ta' permess. Dawn l-istabbilimenti għandhom ikunu soġġetti għar-reġistrazzjoni.
            
         
               (13)
            
            
               Biex l-iskart ikun jista' jiġi sorveljat mill-produzzjoni tiegħu sar-rimi aħħari, impriżi oħra involuti fl-iskart, bħall-kolletturi, it-trasportaturi u l-intermedjarji ta' l-iskart għandhom ukoll ikunu soġġetti għall-awtorizzazzjoni jew ir-reġistrazzjoni u għal spezzjoni xierqa.
            
         
               (14)
            
            
               Dik il-parti ta' l-ispejjeż mhux koperta bid-dħul mit-trattament ta' l-iskart għandha titqassam skond il-prinċipju li “min iniġġes iħallas”.
            
         
               (15)
            
            
               Il-miżuri meħtieġa għall-implimentazzjoni ta’ din id-Direttiva għandhom jiġu adottati skond id-Deciżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat ta’ l-implimentazzjoni konferiti fuq il-Kummissjoni (5).
            
         
               (16)
            
            
               Din id-Direttiva għandha tkun mingħajr preġudizzju għall-obbligi ta’ l-Istati Membri rigward il-limiti ta' żmien għat-traspożizzjoni fil-liġi nazzjonali tad-Direttivi elenkati fil-Parti B ta' l-Anness III,
            
         ADOTTAW DIN ID-DIRETTIVA:
   Artikolu 1
   1.   Għall-finijiet ta' din id-Direttiva:
   
               (a)
            
            
               “skart” għandha tfisser kwalunkwe sustanza jew oġġett fil-kategoriji stabbiliti fl-Anness I li d-detentur jarmi jew bi ħsiebu jew huwa meħtieġ li jarmi;
            
         
               (b)
            
            
               “produttur” għandha tfisser kull min bl-attivitajiet tiegħu jipproduċi skart (“produttur oriġinali”) u/jew kull min iwettaq proċessar minn qabel, taħlit jew operazzjonijiet oħra li jwasslu għal bidla fin-natura jew fil-kompożizzjoni ta' dan l-iskart;
            
         
               (ċ)
            
            
               “detentur” għandha tfisser il-produttur ta’ l-iskart jew il-persuna fiżika jew ġuridika li tkun fil-pussess tiegħu;
            
         
               (d)
            
            
               “maniġġar” għandha tfisser il-ġbir, it-trasport, l-irkupru u r-rimi ta' l-iskart, inklużi s-superviżjoni ta' dawn l-operazzjonijiet u l-kontroll tas-siti tar-rimi wara li jingħalqu;
            
         
               (e)
            
            
               “rimi” għandha tfisser kwalunkwe waħda mill-operazzjonijiet previsti fl-Anness II A;
            
         
               (f)
            
            
               “irkupru” għandha tfisser kwalunkwe waħda mill-operazzjonijiet previsti fl-Anness II B;
            
         
               (g)
            
            
               “ġbir” għandha tfisser il-ġbir, l-għażla u/jew it-taħlit ta' l-iskart għall-fini ta' trasport.
            
         2.   Għall-finijiet tal-paragrafu 1, punt (a), il-Kummissjoni, waqt li taġixxi skond il-proċedura msemmija fl-Artikolu 18(3), għandha tfassal lista ta' skart li jappartjeni għall-kategoriji elenkati fl-Anness I. Din il-lista għandha tiġi eżaminata perjodikament u, jekk meħtieġ, riveduta skond l-istess proċedura.
   Artikolu 2
   1.   Dan li ġej għandu jiġi eskluż mill-kamp ta' applikazzjoni ta' din id-Direttiva:
   
               (a)
            
            
               skariki ta' gassijiet mitfugħa fl-atmosfera;
            
         
               (b)
            
            
               fejn huma diġà koperti b'leġiżlazzjoni oħra:
               
                           (i)
                        
                        
                           skart radjuattiv;
                        
                     
                           (ii)
                        
                        
                           skart li jirriżulta mit-tfittxija, l-estrazzjoni, it-trattament u l-ħażna ta' riżorsi minerali u t-tħaddim ta' barrieri;
                        
                     
                           (iii)
                        
                        
                           karkassi ta' annimali u l-iskart agrikolu li ġej: ħmieġ ta' l-annimali u sustanzi naturali mhux perikolużi oħra użati fil-biedja;
                        
                     
                           (iv)
                        
                        
                           ilmijiet użati, bl-eċċezzjoni ta' l-iskart f'forma likwida;
                        
                     
                           (v)
                        
                        
                           splussivi diżattivati.
                        
                     
         2.   Regoli speċifiċi għal każijiet partikolari, jew li jissupplimentaw dawk ta' din id-Direttiva, dwar l-immaniġġar ta' kategoriji partikolari ta' skart, jistgħu jiġu stabbiliti permezz ta' Direttivi individwali.
   Artikolu 3
   1.   L-Istati Membri għandhom jieħdu l-miżuri xierqa biex jinkoraġġixxu:
   
               (a)
            
            
               l-ewwel, il-prevenzjoni jew it-tnaqqis tal-produzzjoni ta' l-iskart u l-ħsara li jikkawża, b'mod partikolari permezz ta':
               
                           (i)
                        
                        
                           l-iżvilupp ta' teknoloġiji ndaf li jiffrankaw aktar fuq l-użu ta' riżorsi naturali;
                        
                     
                           (ii)
                        
                        
                           l-iżvilupp tekniku u l-promozzjoni ta' prodotti mfassla sabiex ma jagħtu ebda kontribut jew jagħtu l-inqas kontribut possibbli, minħabba n-natura tal-manifattura, l-użu jew ir-rimi tagħhom, lejn iż-żieda fl-ammont jew il-ħsara ta' l-iskart u l-perikli ta' tniġġis;
                        
                     
                           (iii)
                        
                        
                           l-iżvilupp ta' teknika xierqa għar-rimi aħħari ta' sustanzi perikolużi li jinsabu fl-iskart destinat għall-irkupru;
                        
                     
         
               (b)
            
            
               it-tieni:
               
                           (i)
                        
                        
                           l-irkupru ta' l-iskart permezz tar-riċiklaġġ, l-użu mill-ġdid jew ir-reklamazzjoni jew kwalunkwe proċess ieħor maħsub għall-estrazzjoni ta' materja prima sekondarja; jew
                        
                     
                           (ii)
                        
                        
                           l-użu ta' l-iskart bħala sors ta' enerġija.
                        
                     
         2.   Ħlief fejn tapplika d-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixxi proċedura għall-għoti ta’ informazzjoni fil-qasam ta’ l-istandards u tar-regolamenti tekniċi (6), l-Istati Membri għandhom jinfurmaw lill-Kummissjoni bil-miżuri li bi ħsiebhom jieħdu biex jilħqu l-għanijiet stipulati fil-paragrafu 1. Il-Kummissjoni għandha tinforma lill-Istati Membri l-oħra u lill-Kumitat imsemmi fl-Artikolu 18(1) dwar tali miżuri.
   Artikolu 4
   1.   L-Istati Membri għandhom jieħdu l-miżuri meħtieġa biex jiżguraw li l-iskart jiġi rkuprat jew mormi mingħajr ma jinħoloq periklu għas-saħħa umana u mingħajr ma jintużaw proċessi jew metodi li jistgħu jikkawżaw ħsara lill-ambjent, u b'mod partikolari:
   
               (a)
            
            
               mingħajr riskju għall-ilma, l-arja jew il-ħamrija, jew għall-pjanti jew l-annimali;
            
         
               (b)
            
            
               mingħajr ma joħolqu fastidju minħabba storbju jew irwejjaħ;
            
         
               (ċ)
            
            
               mingħajr ma jolqtu b'mod negattiv il-kampanja jew postijiet ta' interess speċjali.
            
         2.   L-Istati Membri għandhom jieħdu l-miżuri meħtieġa biex jipprojbixxu l-abbandun, ir-rimi jew id-depożitu mhux kontrollat ta’ l-iskart.
   Artikolu 5
   1.   L-Istati Membri għandhom jieħdu l-miżuri xierqa, f'koperazzjoni ma' Stati Membri oħra fejn dan ikun meħtieġ jew jaqbel, biex jistabbilixxu rettikolat integrat u adegwat ta' stallazzjonijiet għar-rimi, b'kont meħud ta' l-aħjar teknoloġija disponibbli li ma tinvolvix spejjeż eċċessivi. Ir-rettikolat għandu jagħmilha possibbli li l-Komunità sħiħa ssir awto-suffiċjenti fir-rimi ta' l-iskart u l-Istati Membri jersqu lejn dak il-għan b'mod individwali, b'kont meħud taċ-ċirkostanzi ġeografiċi jew tal-ħtieġa għal stallazzjonijiet speċjalizzati għal ċerti tipi ta' skart.
   2.   Ir-rettikolat imsemmi fil-paragrafu 1 għandu jgħin sabiex l-iskart jiġi mormi f'waħda mill-eqreb stallazzjonijiet xierqa, permezz ta' l-aktar metodi u teknoloġiji xierqa sabiex jiġi żgurat livell għoli ta' ħarsien ta' l-ambjent u tas-saħħa pubblika.
   Artikolu 6
   L-Istati Membri għandhom jistabbilixxu jew jagħżlu l-awtorità jew l-awtoritajiet kompetenti li jkunu responsabbli minn din id-Direttiva.
   Artikolu 7
   1.   Sabiex jintlaħqu l-objettivi msemmija fl-Artikoli 3, 4 u 5, l-awtorità jew l-awtoritajiet kompetenti msemmija fl-Artikolu 6 għandhom jintalbu jfasslu mill-aktar fis possibbli pjan wieħed jew aktar għall-immaniġġar ta' l-iskart. Dawn il-pjanijiet għandhom jirrigwardaw, b'mod partikolari:
   
               (a)
            
            
               it-tip, il-kwantità u l-oriġini ta' l-iskart li jrid jiġi rkuprat jew mormi;
            
         
               (b)
            
            
               il-ħtiġiet tekniċi ġenerali;
            
         
               (ċ)
            
            
               kwalunkwe arranġament speċjali għal skart partikolari;
            
         
               (d)
            
            
               siti jew stallazzjonijiet adatti għar-rimi.
            
         2.   Il-pjanijiet imsemmija fil-paragrafu 1 jistgħu, per eżempju, ikopru:
   
               (a)
            
            
               il-persuni fiżiċi jew ġuridiċi awtorizzati biex iwettqu l-immaniġġar ta' l-iskart;
            
         
               (b)
            
            
               l-istima ta' l-ispejjeż ta' l-operazzjonijiet ta' l-irkupru u r-rimi;
            
         
               (ċ)
            
            
               miżuri xierqa biex jinkoraġġixxu r-razzjonalizzazzjoni tal-ġbir, l-għażla u t-trattament ta' l-iskart.
            
         3.   L-Istati Membri għandhom jikkoperaw kif xieraq ma' l-Istati Membri l-oħra u mal-Kummissjoni biex ifasslu tali pjanijiet. Huma għandhom jinnotifikaw b'dawn lill-Kummissjoni.
   4.   L-Istati Membri jistgħu jieħdu l-miżuri meħtieġa biex ma jippermettux iċ-ċaqliq ta' l-iskart li ma jikkonformax mal-pjanijiet tagħhom għall-immaniġġar ta' l-iskart. Huma għandhom jinfurmaw lill-Kummissjoni u lill-Istati Membri dwar tali miżuri.
   Artikolu 8
   L-Istati Membri għandhom jieħdu l-miżuri meħtieġa biex jiżguraw li kull detentur ta' skart:
   
               (a)
            
            
               jgħaddih għall-immaniġġar minn kollettur privat jew pubbliku ta' l-iskart jew minn impriża li twettaq l-operazzjonijiet elenkati fl-Anness II A jew II B; jew
            
         
               (b)
            
            
               jirkuprah jew jarmih huwa stess skond id-dispożizzjonijiet ta' din id-Direttiva.
            
         Artikolu 9
   1.   Għall-finijiet ta' l-implimentazzjoni ta' l-Artikoli 4, 5 u 7, kull stabbiliment jew impriża li twettaq l-operazzjonijiet speċifikati fl-Anness II A għandha tikseb permess mill-awtorità kompetenti msemmija fl-Artikolu 6.
   Dan il-permess għandu jkopri:
   
               (a)
            
            
               it-tipi u l-kwantitajiet ta' skart;
            
         
               (b)
            
            
               il-ħtiġiet tekniċi;
            
         
               (ċ)
            
            
               il-prekawzjonijiet ta' sikurezza li jridu jittieħdu;
            
         
               (d)
            
            
               is-sit tar-rimi;
            
         
               (e)
            
            
               il-metodu tat-trattament.
            
         2.   Il-permessi jistgħu jingħataw għal perjodu speċifiku, jistgħu jiġġeddu, jistgħu jkunu soġġetti għal kondizzjonijiet u obbligi, jew, b'mod partikolari, jekk il-metodu maħsub għar-rimi ma hux aċċettabbli mill-aspett tal-ħarsien ambjentali, jistgħu jiġu miċħuda.
   Artikolu 10
   Għall-finijiet ta' l-applikazzjoni ta' l-Artikolu 4, kull stabbiliment jew impriża li twettaq l-operazzjonijiet imsemmija fl-Anness II B għandha tikseb permess.
   Artikolu 11
   1.   Mingħajr preġudizzju għad-Direttiva tal-Kunsill 91/689/KEE tat-12 ta' Diċembru 1991 dwar l-iskart perikoluż (7), dawn li ġejjin jistgħu jiġu eżentati mill-ħtieġa għal permess stipulat fl-Artikolu 9 jew l-Artikolu 10:
   
               (a)
            
            
               stabbilimenti jew impriżi li jiddisponu mill-iskart tagħhom stess fil-post tal-produzzjoni; u
            
         
               (b)
            
            
               stabbilimenti jew impriżi li jwettqu rkupru ta' l-iskart.
            
         2.   L-eżenzjoni msemmija fil-paragrafu 1 tista' tapplika biss:
   
               (a)
            
            
               jekk l-awtoritajiet kompetenti jkunu adottaw regoli ġenerali għal kull tip ta' attività, waqt li jistipulaw it-tipi u l-kwantitajiet ta' skart u l-kondizzjonijiet li fihom l-attività in kwistjoni tista' tiġi eżentata mill-ħtieġa ta' permess; u
            
         
               (b)
            
            
               jekk it-tipi jew il-kwantitajiet ta' skart u l-metodi tar-rimi jew l-irkupru huma tali li l-kondizzjonijiet stipulati fl-Artikolu 4 jiġu sodisfatti.
            
         3.   L-istabbilimenti jew l-impriżi msemmija fil-paragrafu 1 għandhom jiġu reġistrati ma' l-awtoritajiet kompetenti.
   4.   L-Istati Membri għandhom jinfurmaw lill-Kummissjoni bir-regoli ġenerali adottati skond il-paragrafu 2, punt (a).
   Artikolu 12
   L-istabbilimenti jew l-impriżi li jiġbru jew jittrasportaw l-iskart fuq bażi professjonali jew li jirranġaw għar-rimi jew l-irkupru ta' l-iskart f'isem ħaddieħor (negozjanti jew intermedjarji) għandhom, meta mhumiex soġġetti għal awtorizzazzjoni, ikunu reġistrati ma' l-awtoritajiet kompetenti.
   Artikolu 13
   L-istabbilimenti jew l-impriżi li jwettqu l-operazzjonijiet imsemmija fl-Artikoli 9 sa 12 għandhom ikunu soġġetti għal spezzjonijiet perjodiċi xierqa mill-awtoritajiet kompetenti.
   Artikolu 14
   1.   L-istabbilimenti jew l-impriżi kollha msemmija fl-Artikoli 9 u 10 għandhom:
   
               (a)
            
            
               iżommu rekord tal-kwantità, in-natura, l-oriġini u, fejn huma rilevanti, id-destinazzjoni, il-frekwenza tal-ġbir, il-mod ta' trasport u l-metodu ta' trattament fir-rigward ta' l-iskart imsemmi fl-Anness I u l-operazzjonijiet imsemmija fl-Annes II A jew II B;
            
         
               (b)
            
            
               jagħmlu din l-informazzjoni disponibbli, fuq talba, lill-awtoritajiet kompetenti msemmija fl-Artikolu 6.
            
         2.   L-Istati Membri jistgħu wkoll jitolbu lill-produtturi biex jikkonformaw mad-dispożizzjonijiet tal-paragrafu 1.
   Artikolu 15
   Skond il-prinċipju li “min iniġġes iħallas”, l-ispiża tar-rimi ta' l-iskart għandha titħallas minn:
   
               (a)
            
            
               id-detentur li l-iskart tiegħu jiġi mmaniġġat minn kollettur ta' l-iskart jew minn impriża kif imsemmija fl-Artikolu 9; u/jew
            
         
               (b)
            
            
               id-detenturi ta' qabel jew il-produttur tal-prodott li minnu ġie l-iskart.
            
         Artikolu 16
   F'intervalli ta' tliet snin l-Istati Membri għandhom jibagħtu informazzjoni lill-Kummissjoni dwar l-implimentazzjoni ta' din id-Direttiva, fil-forma ta' rapport settorjali li għandu jkopri wkoll Direttivi Komunitarji pertinenti oħra. Ir-rapport għandu jiġi mfassal abbażi ta' kwestjonarju jew skema abbozzata mill-Kummissjoni skond il-proċedura msemmija fl-Artikolu 18(2). Il-kwestjonarju jew l-iskema għandha tintbagħat lill-Istati Membri sitt xhur qabel il-bidu tal-perjodu kopert mir-rapport. Ir-rapport għandu jsir lill-Kummissjoni fi żmien disa' xhur mill-għeluq tal-perjodu tat-tliet snin li jkopri.
   Il-Kummissjoni għandha tippubblika rapport Komunitarju dwar l-implimentazzjoni tad-Direttiva fi żmien disa' xhur minn meta tirċievi r-rapporti mill-Istati Membri.
   Artikolu 17
   L-emendi meħtieġa għall-adattament ta' l-Annessi għall-progress xjentifiku u tekniku għandhom jiġu adottati skond il-proċedura msemmija fl-Artikolu 18(3).
   Artikolu 18
   1.   Il-Kummissjoni għandha tkun megħjuna minn kumitat.
   2.   Meta ssir referenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikaw, waqt li jittieħed kont tad-dispożizzjonijiet ta’ l-Artikolu 8 tagħha.
   Il-perjodu stipulat fl-Artikolu 4(3) tad-Deċiżjoni 1999/468/KE għandu jkun ta' xahar wieħed.
   3.   Meta ssir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw, waqt li jittieħed kont tad-dispożizzjonijiet ta’ l-Artikolu 8 tagħha.
   Il-perjodu stipulat fl-Artikolu 5(6) tad-Deċiżjoni 1999/468/KE għandu jkun ta' tliet xhur.
   4.   Il-Kumitat għandu jadotta r-regoli ta' proċedura tiegħu.
   Artikolu 19
   L-Istati Membri għandhom jikkomunikaw lill-Kummissjoni t-testi tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 20
   Id-Direttiva 75/442/KEEhija b'dan imħassra, mingħajr preġudizzju għall-obbligi ta' l-Istati Membri rigward il-limiti ta' żmien għat-traspożizzjoni fil-liġi nazzjonali stabbiliti fl-Anness III, Parti B.
   Ir-referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness IV.
   Artikolu 21
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   
   Artikolu 22
   Din id-Direttiva hija indirizzata lill-Istati Membri.
   
      Magħmula fi Strasburgu, nhar il-5 ta' April 2006.
      
         
            Għall-Parlament Ewropew
         
         
            Il-President
         
         J. BORRELL FONTELLES
      
      
         
            Għall-Kunsill
         
         
            Il-President
         
         H. WINKLER
      
   
   
      (1)  ĠU C 112, 30.4.2004, p. 46.
   
      (2)  Opinjoni tal-Parlament Ewropew tad-9 ta' Marzu 2004 (ĠU C 102 E, 28.4.2004, p. 106), u d-Deċiżjoni tal-Kunsill tat-30 ta' Jannar 2006.
   
      (3)  ĠU L 194, 25.7.1975, p. 39. Direttiva kif emendata l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (4)  Ara l-Parti A ta' l-Anness III.
   
      (5)  ĠU L 184, 17.7.1999, p. 23.
   
      (6)  ĠU L 204, 21.7.1998, p. 37. Direttiva kif emendata l-aħħar bl-Att ta' l-Adeżjoni ta' l-2003.
   
      (7)  ĠU L 377, 31.12.1991, p. 20. Direttiva kif emendata bid-Direttiva 94/31/KE (ĠU L 168, 2.7.1994, p. 28).
   
      ANNESS I
      KATEGORIJI TA' SKART
      
                  Q1
               
               
                  Fdalijiet ta' produzzjoni jew ta' konsum mhux speċifikati b'mod ieħor hawn taħt
               
            
                  Q2
               
               
                  Prodotti mhux skond l-ispeċifikazzjoni
               
            
                  Q3
               
               
                  Prodotti li d-data għall-użu tajjeb tagħhom skadiet
               
            
                  Q4
               
               
                  Materjali mxerrda, mitlufa jew li kienu parti minn inċident, inkluż kwalunkwe materjal, tagħmir, eċċ. kontaminat minħabba l-inċident
               
            
                  Q5
               
               
                  Materjali kontaminati jew li tħammġu minħabba azzjonijiet ippjanati (eż. fdalijiet minn operazzjonijiet ta' tindif, materjali ta' l-ippakkjar, kontenituri, eċċ.)
               
            
                  Q6
               
               
                  Partijiet li ma jistgħux jintużaw (eż. batteriji mormija, katalizzaturi eżawriti, eċċ.)
               
            
                  Q7
               
               
                  Sustanzi li m'għadhomx jaħdmu tajjeb (eż. aċidi kontaminati, solventi kontaminati, mluħa għall-ittemprar tal-metall eżawriti, eċċ.)
               
            
                  Q8
               
               
                  Fdalijiet ta' proċessi industrijali (eż. gagazza, qigħan tal-lampiki, eċċ.)
               
            
                  Q9
               
               
                  Fdalijiet minn proċessi ta' tneħħija ta' tniġġis (eż. tjun tat-tindif tal-gass, trabijiet tal-filtri ta' l-arja, filtri użati, eċċ.)
               
            
                  Q10
               
               
                  Fdalijiet ta' ħdim ta' l-uċuħ bil-magna (eż. serratura tat-torn, tal-maċinatura, eċċ.)
               
            
                  Q11
               
               
                  Fdalijiet mill-estrazzjoni u l-ipproċessar ta' materja prima (eż. fdalijiet tal-minjieri, tat-tħaffir taż-żejt, eċċ.)
               
            
                  Q12
               
               
                  Materjali adulterati (eż. żjut kontaminati bil-PCBs, eċċ.)
               
            
                  Q13
               
               
                  Kwalunkwe materjal, sustanza jew prodott li l-użu tiegħu ġie pprojbit bil-liġi
               
            
                  Q14
               
               
                  Prodotti li d-detentur m'għandux aktar użu għalihom (eż. oġġetti skartati agrikoli, tad-dar, ta' l-uffiċċji, kummerċjali u tal-ħwienet, eċċ.)
               
            
                  Q15
               
               
                  Materjali, sustanzi jew prodotti kontaminati li jirriżultaw minn azzjonijiet ta' tiswija ta' l-art
               
            
                  Q16
               
               
                  Kwalunkwe materjal, sustanza jew prodott li mhux inkluż fil-kategoriji msemmija hawn fuq.
               
            
   
      ANNESS II A
      OPERAZZJONIJIET TA' RIMI
      
         NB: Dan l-Anness hu maħsub bħala lista ta' operazzjonijiet ta' rimi hekk kif iseħħu fil-prattika. Skond l-Artikolu 4, l-iskart irid jiġi mormi mingħajr periklu għas-saħħa umana u mingħajr l-użu ta' proċessi jew metodi li x'aktarx jagħmlu l-ħsara lill-ambjent.
      
                  D 1
               
               
                  Depożitu ġewwa jew fuq l-art (eż. radam, eċċ.)
               
            
                  D 2
               
               
                  Trattament fuq l-art (eż. bijodegradazzjoni ta' rifjut likwidu jew tajn fil-ħamrija, eċċ.)
               
            
                  D 3
               
               
                  Injezzjoni fil-fond (eż. injezzjoni ta' rifjut li jista' jiġi ppumpjat fi bjar, koppli tal-melħ jew repożitorji naturali, eċċ.)
               
            
                  D 4
               
               
                  Lagunaġġ (eż. tqegħid ta' rifjuti likwidi jew tajn f'fosos, għadajjar jew laguni, eċċ.)
               
            
                  D 5
               
               
                  Radam ippreparat b'mod maħsub (eż. tqegħid f'ċelluli separati miksija minn ġewwa li jkunu mgħottija u iżolati minn ma' xulxin u mill-ambjent, eċċ.)
               
            
                  D 6
               
               
                  Rilaxx f'ilmijiet li mhumiex ibħra jew oċeani
               
            
                  D 7
               
               
                  Rilaxx f'ibħra jew oċeani inkluża l-inserzjoni f'qiegħ il-baħar
               
            
                  D 8
               
               
                  Trattament bijoloġiku li ma hu speċifikat imkien ieħor f'dan l-Anness li jirriżulta f'komposti jew taħlitiet finali li jiġu mormija permezz ta' waħda mill-operazzjonijiet bin-numru D 1 sa D 7 u D 9 sa D 12
               
            
                  D 9
               
               
                  Trattament fiżiko-kimiku li ma hu speċifikat imkien ieħor f'dan l-Anness li jirriżulta f'komposti jew taħlitiet finali li jiġu mormija permezz ta' waħda mill-operazzjonijiet bin-numru D 1 sa D 8 u D 10 sa D 12 (eż. evaporazzjoni, tnixxif, kalċinazzjoni, eċċ.)
               
            
                  D 10
               
               
                  Inċinerazzjoni fuq l-art
               
            
                  D 11
               
               
                  Inċinerazzjoni fuq il-baħar
               
            
                  D 12
               
               
                  Ħażna permanenti (eż. tqegħid ta' kontenituri f'minjiera, eċċ.)
               
            
                  D 13
               
               
                  Ragruppament jew taħlit qabel waħda mill-operazzjonijiet bin-numru D 1 sa D 12
               
            
                  D 14
               
               
                  Ippakkjar mill-ġdid qabel waħda mill-operazzjonijiet bin-numru D 1 sa D 13
               
            
                  D 15
               
               
                  Ħażna preliminari qabel waħda mill-operazzjonijiet bin-numru D 1 sa D 14 (ħlief il-ħażna temporanja, qabel il-ġbir, fuq is-sit fejn jiġi prodott)
               
            
   
      ANNESS II B
      OPERAZZJONIJIET TA' RKUPRU
      
         NB: Dan l-Anness hu maħsub bħala lista ta' operazzjonijiet ta' rkupru kif iseħħu fil-prattika. Skond l-Artikolu 4, l-iskart irid jiġi rkuprat mingħajr periklu għas-saħħa umana u mingħajr l-użu ta' proċessi jew metodi li x'aktarx jagħmlu l-ħsara lill-ambjent.
      
                  R 1
               
               
                  Użu ewlieni bħala karburant jew mezz ieħor għall-ġenerazzjoni ta' l-enerġija
               
            
                  R 2
               
               
                  Irkupru jew riġenerazzjoni ta' solventi
               
            
                  R 3
               
               
                  Riċiklaġġ jew irkupru ta' sustanzi organiċi li mhumiex użati bħala solventi (inkluż il-kompostaġġ u proċessi oħra ta' trasformazzjoni bijoloġika)
               
            
                  R 4
               
               
                  Riċiklaġġ jew irkupru ta' metalli u komposti tal-metalli
               
            
                  R 5
               
               
                  Riċiklaġġ jew irkupru ta' materjali inorganiċi oħra
               
            
                  R 6
               
               
                  Riġenerazzjoni ta' aċidi jew bażijiet
               
            
                  R 7
               
               
                  Irkupru ta' komponenti użati għat-tneħħija tat-tniġġis
               
            
                  R 8
               
               
                  Irkupru ta' komponenti minn katalizzaturi
               
            
                  R 9
               
               
                  Raffinar mill-ġdid taż-żejt jew użu mill-ġdid ieħor taż-żejt
               
            
                  R 10
               
               
                  Frix fuq l-art li jirriżulta f'benefiċċju għall-agrikoltura jew f'titjib ekoloġiku
               
            
                  R 11
               
               
                  Użu ta' skart miksub minn waħda mill-operazzjonijiet bin-numru R 1 sa R 10
               
            
                  R 12
               
               
                  Skambju ta' skart biex jintuża f'waħda mill-operazzjonijiet bin-numru R 1 sa R 11
               
            
                  R 13
               
               
                  Ħżin preliminari ta' skart qabel waħda mill-operazzjonijiet bin-numru R 1 sa R 12 (ħlief il-ħżin temporanju, qabel il-ġbir, fuq is-sit fejn jiġi prodott)
               
            
   
      ANNESS III
      PARTI A
      DIRETTIVA MĦASSRA BL-EMENDI SUĊĊESSIVI TAGĦHA
      
         (imsemmija fl-Artikolu 20)
      
      
                  Direttiva tal-Kunsill 75/442/KEE (ĠU L 194, 25.7.1975, p. 39)
               
               
                   
               
            
                  Direttiva tal-Kunsill 91/156/KEE (ĠU L 78, 26.3.1991, p. 32)
               
               
                   
               
            
                  Direttiva tal-Kunsill 91/692/KEE (ĠU L 377, 31.12.1991, p. 48)
               
               
                  fir-rigward biss tar-referenza għad-Direttiva 75/442/KEE fl-Anness VI
               
            
                  Deċiżjoni tal-Kummissjoni 96/350/KE (ĠU L 135, 6.6.1996, p. 32)
               
               
                   
               
            
                  Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1)
               
               
                  Anness III, punt 1 biss
               
            PARTI B
      LISTA TA' LIMITI TAŻ-ŻMIEN GĦAT-TRASPOŻIZZJONI FIL-LIĠI NAZZJONALI
      
         (imsemmija fl-Artikolu 20)
      
      
                  Direttiva
               
               
                  Limitu taż-żmien għat-traspożizzjoni
               
            
                  75/442/KEE
               
               
                  17 ta' Lulju 1977
               
            
                  91/156/KEE
               
               
                  1 ta' April 1993
               
            
                  91/692/KEE
               
               
                  1 ta' Jannar 1995
               
            
   
      ANNESS IV
      TABELLA TA' KORRELAZZJONI
      
                  Direttiva 75/442/KEE
               
               
                  Din id-Direttiva
               
            
                  Artikolu 1, frażi ta' introduzzjoni
               
               
                  Artikolu 1(1), frażi ta' introduzzjoni
               
            
                  Artikolu 1(a), l-ewwel subparagrafu
               
               
                  Artikolu 1(1)(a)
               
            
                  Artikolu 1(a), it-tieni subparagrafu
               
               
                  Artikolu 1(2)
               
            
                  Artikolu 1(b) – (g)
               
               
                  Artikolu 1(1)(b) – (g)
               
            
                  Artikolu 2
               
               
                  Artikolu 2
               
            
                  Artikolu 3(1), frażi ta' introduzzjoni
               
               
                  Artikolu 3(1), frażi ta' introduzzjoni
               
            
                  Artikolu 3(1)(a), frażi ta' introduzzjoni
               
               
                  Artikolu 3(1)(a), frażi ta' introduzzjoni
               
            
                  Artikolu 3(1)(a) l-ewwel inċiż
               
               
                  Artikolu 3(1)(a)(i)
               
            
                  Artikolu 3(1)(a) it-tieni inċiż
               
               
                  Artikolu 3(1)(a)(ii)
               
            
                  Artikolu 3(1)(a) it-tielet inċiż
               
               
                  Artikolu 3(1)(a)(iii)
               
            
                  Artikolu 3(1)(b), frażi ta' introduzzjoni
               
               
                  Artikolu 3(1)(b) frażi ta' introduzzjoni
               
            
                  Artikolu 3(1)(b) l-ewwel inċiż
               
               
                  Artikolu 3(1)(b)(i)
               
            
                  Artikolu 3(1)(b) it-tieni inċiż
               
               
                  Artikolu 3(1)(b)(ii)
               
            
                  Artikolu 3(2)
               
               
                  Artikolu 3(2)
               
            
                  Artikolu 4, l-ewwel paragrafu, frażi ta' introduzzjoni
               
               
                  Artikolu 4(1), frażi ta' introduzzjoni
               
            
                  Artikolu 4, l-ewwel paragrafu, l-ewwel inċiż
               
               
                  Artikolu 4(1)(a)
               
            
                  Artikolu 4, l-ewwel paragrafu, it-tieni inċiż
               
               
                  Artikolu 4(1)(b)
               
            
                  Artikolu 4, l-ewwel paragrafu, it-tielet inċiż
               
               
                  Artikolu 4(1)(ċ)
               
            
                  Artikolu 4, it-tieni paragrafu
               
               
                  Artikolu 4(2)
               
            
                  Artikolu 5
               
               
                  Artikolu 5
               
            
                  Artikolu 6
               
               
                  Artikolu 6
               
            
                  Artikolu 7(1), l-ewwel subparagrafu, frażi ta' introduzzjoni
               
               
                  Artikolu 7(1), frażi ta' introduzzjoni
               
            
                  Artikolu 7(1), l-ewwel subparagrafu, l-ewwel inċiż
               
               
                  Artikolu 7(1)(a)
               
            
                  Artikolu 7(1), l-ewwel subparagrafu, it-tieni inċiż
               
               
                  Artikolu 7(1)(b)
               
            
                  Artikolu 7(1), l-ewwel subparagrafu, it-tielet inċiż
               
               
                  Artikolu 7(1)(ċ)
               
            
                  Artikolu 7(1), l-ewwel subparagrafu, ir-raba' inċiż
               
               
                  Artikolu 7 (1)(d)
               
            
                  Artikolu 7(1), it-tieni subparagrafu, frażi ta' introduzzjoni
               
               
                  Artikolu 7(2), frażi ta' introduzzjoni
               
            
                  Artikolu 7(1), it-tieni subparagrafu, l-ewwel inċiż
               
               
                  Artikolu 7(2)(a)
               
            
                  Artikolu 7(1), it-tieni subparagrafu, it-tieni inċiż
               
               
                  Artikolu 7(2)(b)
               
            
                  Artikolu 7(1), it-tieni subparagrafu, it-tielet inċiż
               
               
                  Artikolu 7(2)(ċ)
               
            
                  Artikolu 7(2)
               
               
                  Artikolu 7(3)
               
            
                  Artikolu 7(3)
               
               
                  Artikolu 7(4)
               
            
                  Artikolu 8, frażi ta' introduzzjoni
               
               
                  Artikolu 8, frażi ta' introduzzjoni
               
            
                  Artikolu 8, l-ewwel inċiż
               
               
                  Artikolu 8(a)
               
            
                  Artikolu 8, it-tieni inċiż
               
               
                  Artikolu 8(b)
               
            
                  Artikolu 9(1), l-ewwel subparagrafu
               
               
                  Artikolu 9(1), l-ewwel subparagrafu
               
            
                  Artikolu 9(1), it-tieni subparagrafu, frażi ta' introduzzjoni
               
               
                  Artikolu 9(1), it-tieni subparagrafu, frażi ta' introduzzjoni
               
            
                  Artikolu 9(1), it-tieni subparagrafu, l-ewwel inċiż
               
               
                  Artikolu 9(1), it-tieni subparagrafu, (a)
               
            
                  Artikolu 9(1), it-tieni subparagrafu, it-tieni inċiż
               
               
                  Artikolu 9(1), it-tieni subparagrafu, (b)
               
            
                  Artikolu 9(1), it-tieni subparagrafu, it-tielet inċiż
               
               
                  Artikolu 9(1), it-tieni subparagrafu, (ċ)
               
            
                  Artikolu 9(1), it-tieni subparagrafu, ir-raba' inċiż
               
               
                  Artikolu 9(1), it-tieni subparagrafu, (d)
               
            
                  Artikolu 9(1), it-tieni subparagrafu, il-ħames inċiż
               
               
                  Artikolu 9(1), it-tieni subparagrafu, (e)
               
            
                  Artikolu 9(2)
               
               
                  Artikolu 9(2)
               
            
                  Artikolu 10
               
               
                  Artikolu 10
               
            
                  Artikolu 11(1), l-ewwel subparagrafu
               
               
                  Artikolu 11(1)
               
            
                  Artikolu 11(1), it-tieni subparagrafu, frażi ta' introduzzjoni
               
               
                  Artikolu 11(2), frażi ta' introduzzjoni
               
            
                  Artikolu 11(1), it-tieni subparagrafu, l-ewwel inċiż
               
               
                  Artikolu 11(2)(a)
               
            
                  Artikolu 11(1), it-tieni subparagrafu, it-tieni inċiż
               
               
                  Artikolu 11(2)(b)
               
            
                  Artikolu 11(2)
               
               
                  Artikolu 11(3)
               
            
                  Artikolu 11(3)
               
               
                  Artikolu 11(4)
               
            
                  Artikolu 12
               
               
                  Artikolu 12
               
            
                  Artikolu 13
               
               
                  Artikolu 13
               
            
                  Artikolu 14, l-ewwel paragrafu, frażi ta' introduzzjoni
               
               
                  Artikolu 14(1), frażi ta' introduzzjoni
               
            
                  Artikolu 14, l-ewwel paragrafu, l-ewwel inċiż
               
               
                  Artikolu 14(1)(a)
               
            
                  Artikolu 14, l-ewwel paragrafu, it-tieni inċiż
               
               
                  Artikolu 14(1)(b)
               
            
                  Artikolu 14, it-tieni subparagrafu
               
               
                  Artikolu 14(2)
               
            
                  Artikolu 15, frażi ta' introduzzjoni
               
               
                  Artikolu 15, frażi ta' introduzzjoni
               
            
                  Artikolu 15, l-ewwel inċiż
               
               
                  Artikolu 15(a)
               
            
                  Artikolu 15, it-tieni inċiż
               
               
                  Artikolu 15(b)
               
            
                  Artikolu 16, l-ewwel paragrafu mhux innumerat
               
               
                  Artikolu 16, l-ewwel paragrafu mhux innumerat u Artikolu 18, paragrafu 2
               
            
                  Artikolu 16, it-tieni paragrafu mhux innumerat
               
               
                  —
               
            
                  Artikolu 16, it-tielet paragrafu mhux innumerat
               
               
                  Artikolu 16, it-tieni paragrafu mhux innumerat
               
            
                  Artikolu 17
               
               
                  Artikolu 17
               
            
                  Artikolu 18, paragrafu 1
               
               
                  Artikolu 18, paragrafu 1
               
            
                  Artikolu 18, paragrafu 2
               
               
                  Artikolu 18, paragrafu 3
               
            
                  Artikolu 18, paragrafu 3
               
               
                  Artikolu 18, paragrafu 4
               
            
                  Artikolu 19
               
               
                  —
               
            
                  Artikolu 20
               
               
                  Artikolu 19
               
            
                  —
               
               
                  Artikolu 20
               
            
                  —
               
               
                  Artikolu 21
               
            
                  Artikolu 21
               
               
                  Artikolu 22
               
            
                  Anness I
               
               
                  Anness I
               
            
                  Anness II A
               
               
                  Anness II A
               
            
                  Anness II B
               
               
                  Anness II B
               
            
                  —
               
               
                  Anness III
               
            
                  —
               
               
                  Anness IV